LMFK barnekorprosjekt

Vrimmel 2025.

Hei alle sangglade barn fra 3. til 7. trinn. Nå har Trøndelag Fylkeskommune i samarbeid med Vrimmelfestivalen for 2025 i indre Namdal kommuner gått sammen og ordnet et storprosjekt med turne for barnekor og Luftforsvarets musikkorps.

# Luftforsvarets musikkorps.

Luftforsvarets musikkorps ble formelt etablert i 2006, men har likevel en 200 år lang historie som korps i Forsvaret. Det ble opprinnelig opprettet i 1818 som 5. brigades musikkorps og senere som 5. divisjons musikkorps og Forsvarets musikkorps Trøndelag. I over hundre år var korpset Trondheims eneste profesjonelle ensemble.

Etter overgangen til Luftforsvaret har korpset gått fra å være et korps for Midt-Norge til å ha hele landet som arbeidsområde. Det har en sterk nasjonal profil og er sammen med sine søsterkorps blant Europas ledende militærkorps.

# Turne under Vrimmelfestivalen 2025.

Målgruppe: 3. til 7. trinn

Øvinger søndager på Grong fra 16:00 til 18:00 på musikkrom i Kuben kulturhus.

Søndag 10. november, søndag 24. november, søndag 12. januar søndag 2. februar.

Oppmøte: Hovedinngang

Korøvelsene vil foregå sånn at vi starter med litt oppvarming av kroppen og stemmen. Øver på sangene og tar litt lek og moro til slutt. Ca. midt i øvelsen tar vi en liten pause med pust i bakken og strekker på beina og går på do. Ta med egen matpakke så kan vi spise litt kveldsmat sammen før dere drar hjem. Jeg ordner med kaffe til voksne og drikke til barna.

Det er gratis å være med på dette prosjektet, men barnekoret får mat under turnedagene mot en liten egenandel. Barna må også be om noe fri fra skolen torsdag og fredag etter hvor lang kjørevei dere ha. Jeg ordner et skriv som kan sendes til rektor for grunnen til fritak.

Til turneen så kan barna ha på følgende antrekk: vanlig pent og gjerne fargerike klær.

# Sangene vi skal synge

|  |  |  |
| --- | --- | --- |
|  | Sang:  | Tid:  |
| 1 | Her kommer pippi langstrømp | 02:34 |
| 2 | Når mamma va liten | 03:27 |
| 3 | Du kare lille snickerbod | 02:49 |
| 4 | Bom Sicka bom | 02:24 |
| 5 | Hujeda mej | 02:11 |
| 6 | Lille katt | 02:17 |
| 7 | Falukorvsvisan | 01:16 |
| 8 | Vargsången | 04:16 |
| 9 | Mio min Mio | 04:18 |
| 10 | Pilutta-visan | 02:50 |
|  | Sum tid: | 28:26 |

Konserten var totalt ca. en time og korpset spiller noen sanger alene innimellom.

Spotifyliste. <https://open.spotify.com/playlist/07duxzkwK5FpvnHOw7jSkw?si=76d2ef1102ba475d>

Tekster på sangene får dere utdelt på første sangøvelse og siden vi ikke har så mange øvelser er det viktig at barna lærer seg teksten utenatt hjemme og øver masse.

# Turneplan:

**Torsdag 20.februar: Grong Kuben**

11:00 – 13:00 Øving barnekor på musikkrom. (pauser ved behov)

13:00 – 13:30 Pause

13:00-13:30 opprigg musikere

13:30-15:30 Øving i Grong torsdag formiddag med LFMK og barnekor.

15:30-17:00 pause fritid

17:00-18:00 middag

18:00-18:45 oppvarming omkledning fri aktivitet

18:45-19:00 getinn spilleklar

19:00-20:00 Konsert

20 00: barnekor kjører hjem

 **Fredag 21. februar: Namsskogan**

Oppmøte Namsskoganhallen 15 00

15:00 – 15:30 Oppvarming barnekor med Magnhill

15:30 -17:00 prøve med korps og barnekor

17:00-18:00 middag for alle

18:00-18:45 egentid/fri /omkledning/oppvarming osv.

18:45 Getinn? Og gjør seg spilleklar

19:00-20:00 Konsert (Namsskogan hallen)

20:00 barnekor kjører hjem.

**Lørdag 22.februar: Lierne hallen**

09:00 oppmøte barnekor

09:00 – 09:30 oppvarming barnekor med Magnhill

09:30-10:30 prøve med barnekor og korps

**10:30-11:00 lunsj -** lunsj på stedet

11:00-11:15 klargjøring oppvarming omkledning

11:10-11:30 getinn spilleklar

11:10 Innslipp publikum

11:30-12:30 konsert Lierne hallen

12:30 Barnekor kjører hjem. Tusen takk for at dere var med på prosjektet og godt jobba!

# Ingen bildebeskrivelse er tilgjengelig.Litt om dirigenten.

Hei jeg heter Magnhill Gaarder Dahl og jeg bor i Røyrvik kommune med mine to barn på 8 og 11. år. Her jobber jeg som musikklærer, jeg er leder for kulturskolen og jobber generelt en god del med kultur i kommunen. Jeg er utdannet faglærer i musikk og har en mastergrad med tema ensembleledelse og kordireksjon. Jeg har dirigert mange både voksenkor og barnekor mens jeg studerte og i etterkant. Jeg er selv sanger og spiller en del piano. Sang og korsang er noe jeg brenner for og dette med at sammen som en gruppe lager man fin musikk med sangglede som stråler over til publikum.

PÅMELDING HER:

<https://forms.office.com/e/aeepnKURGV?origin=lprLink>